**ОБАВЕШТЕЊЕ О УПИСУ КАНДИДАТА ПРИМЉЕНИХ НА СПЕЦИЈАЛИСТИЧКЕ АКАДЕМСКЕ СТУДИЈЕ У ПРВОМ КОНКУРСНОМ РОКУ ШКОЛСКЕ 2024/2025 ГОДИНЕ**

Упис примљених кандидата, са коначне ранг листе, обавиће се у Одсеку за наставу и студентска питања – одсек за последипломске студије **- од 9 часова до 14,30 часова** према следећем распореду:

* **Петак 25. 10. 2024. године** – упис кандидата са коначне ранг листе за специјалистичке академске студије, студијски програми : ИНДУСТРИЈСКА ФАРМАЦИЈА, ФАРМАЦЕУТСКА ЗДРАВСТВЕНА ЗАШТИТА И ТОКСИКОЛОШКА ПРОЦЕНА РИЗИКА
* **Понедељак 28. 10. 2024. године -** упис кандидата са коначне ранг листе за специјалистичке академске студије, студијски програми : ФАРМАЦЕУТСКИ МЕНАЏМЕНТ И МАРКЕТИНГ, БИОЛОШКИ ЛЕКОВИ И БИОХЕМИЈСКА ДИЈАГНОСТИКА

**ВАЖНА НАПОМЕНА:** Кандидати који се налазе на коначној ранг листи за упис на студијске програме специјалистичких академских студија до места предвиђеног за упис студената по акредитованој квоти и то:

* Фармацеутски менаџмент и маркетинг (28 кандидата),
* Биолошки лекови (30 кандидата) и
* Биохемијска дијагностика (15 кандидата),

у обавези су да приступе упису у **понедељак 28.10.2024. године**, **у времену од 9 до 14,30 часова.** Кандидат који је био на коначној ранг листи, а није се уписао 28.10.2024. године у времену од 9 до 14,30 часова, губи право на упис и уместо њега ће бити уписан наредни кандидат са коначне ранг листе. Након завршеног уписа 28.10.2024. године после 15 часова, објавићемо на сајту Факултета број преосталих места (уколико их буде) за упис на ове студијске програме. Уколико остане слободних места по овом основу, кандидати:

* од редног броја 29. са коначне ранг листе за студијски програм Фармацеутски менаџмент и маркетинг,
* од редног броја 31. са коначне ранг листе за студијски програм Биолошки лекови и
* од редног броја 16. са коначне ранг листе за студијски програм Биохемијска дијагностика,

уколико су заинтересовани за упис**, у обавези су** да приступе **ПРОЗИВЦИ у уторак 29.10.2024. године у 8 часова**, када ћемо, сходно месту на коначној ранг листи, прозвати и уписати кандидате на евентуално преостала места.

* **Уторак 29. 10. 2022. године -** упис кандидата са коначне ранг листе за специјалистичке академске студије, студијски програми : КОЗМЕТОЛОГИЈА, ФАРМАКОЕКОНОМИЈА И ФАРМАЦЕУТСКА ЛЕГИСЛАТИВА И ФАРМАКОТЕРАПИЈА У ФАРМАЦЕУТСКОЈ ПРАКСИ

**Кандидат који је стекао право уписа, а не упише се у за то предвиђеном року, губи право на упис и уместо њега ће се уписати следећи кандидат према утврђеном распореду.**

**Због потписивања уговора између студента и Фармацеутског факултета, кандидат је дужан да упису приступи лично**. У случају да кандидат, из оправданих разлога, није у могућности да лично приступи упису, упис може извршити лице овлашћено од стране кандидата овлашћењем овереним код нотара које задржава Факултет.

Приликом уписа студент добија од стране референта корисничко име и лозинку за приступ на Студентки сервис на линку: [е-студент](https://student.pharmacy.bg.ac.rs/security/login.jsf;jsessionid=1F89DF4878B3C2AC6A391FE8B2D584EF)

**СТУДЕНТ ЈЕ У ОБАВЕЗИ ДА У НАЈКРАЋЕМ МОГУЋЕМ РОКУ ПРИСТУПИ СЕРВИСУ И ПОПУНИ ЕЛЕКТРОНСКИ ШВ ОБРАЗАЦ. У СУПРОТНОМ, СТУДЕНТ ЋЕ БИТИ ИСПИСАН СА УПИСАНОГ СТУДИЈСКОГ ПРОГРАМА ОД СТРАНЕ РЕКТОРАТА.**

Приликом уписа потребно је приложити:

1. ***Извод из матичне књиге рођених*** (Факултет прибавља по службеној дужности, осим за стране држављане који су у обавези да овај документ доставе)

2. ***Извод из књиге држављана*** (само за стране држављане, оригинал или оверена фотокопија)

3. ***Диплома/уверење о завршеном студијском програму*** (оверена фотокопија)

4. ***Један образац ШВ-20*** (може се купити у скриптарници Факултета) : студент попуњава пре уписа

5. ***Индекс*** (може се купити у скриптарници Факултета): студент попуњава своје податке на првој и другој страни индекса пре уписа и лепи слику на назначено место. **Никако не лепити заштитну фолију која се добија уз индекс преко слике**!!!! Заштитну фолију лепе референти приликом уписа, након стављања печата Факултета. Студент не добија индекс назад одмах након уписа, с обзиром да је неопходно да студентски индекс потпише декан Факултета.

6. ***Две фотографије формата 3,5 x 4,5 цм***

7. ***Доказ о уплати школарине*** на жиро-рачун Фармацеутског факултета 840-1127666-05 (кандидат је у обавези да приликом уписа достави доказ о уплати најмање једну четвртине школарине за школску годину коју уписује. Остале три рате за школску 2024/25 годину се плаћају следећом динамиком: II рата : 01.12.2024., III рата:15.02.2025., IV рата 30.04.2025. **Ово правило не важи за студенте који уписују специјалистеичке академске студије из Фармацеутске здравствене заштите - ови кандидати су дужни да уплате једну петину школарине**, а о динамици плаћања осталих рата ће бити обавештени од стране руководиоца специјализације); Износ школарине може се наћи на:

<https://www.pharmacy.bg.ac.rs/files/Dokumenti/Cenovnik/2024/cenovnik%20studenti%202024.pdf>

8. ***Уплатницу на износ од 2.200,00 динара*** на жиро – рачун Фармацеутског факултета 840-1127666-05, на име административних трошкова уписа на студијски програм

9. ***Решење о признавању стране високошколске исправе ради наставка образовања*** за студенте који су Факултет завршили у иностранству (уколико су га кандидати добили из Ректората). **Упис је услован** док кандидати не донесу решење о признавању стране високошколске исправе.

10. ***Уговор*** (добија се на Факултету приликом уписа) : добија се у два примерка; студент попуњава оба, с тим што један примерак задржава за себе а други остаје Факултету

11. ***Обевештење*** да ће факултет прикупљати податке о личности студента у складу са законом (добија се на Факултету и студент је задржава са собом)

12. ***Изјава*** коју студент потписује и којом се овлашћује факултета да прикупља податке о личности у складу са законом (добијају се на Факултету приликом уписа)

РАДИ БРЖЕГ УПИСА, МОЛИМО ВАС ДА ИМАТЕ СВУ ПРИПРЕМЉЕНУ И ПОПУЊЕНУ ДОКУМЕНТАЦИЈУ КОЈА СЕ ТРАЖИ ЗА УПИС ПРЕ УЛАСКА У КАНЦЕЛАРИЈУ.

У ПРИЛОГУ ЈЕ ПРИМЕР ПРАВИЛНО ПОПУЊЕНОГ ИНДЕКСА